13. griežtai prieštarauja tam, kad ES teritorijoje būtų atliekamos bet kokios slaptos operacijos, kurių metu
pažeidžiamas ES piliečių privatumas; yra labai susirūpinęs dėl to, kad tokios operacijos atliekamos neprane-
šant ES piliečiams ir jų atstovams parlamentuose; ragina JAV, jos žvalgybą ir saugumo tarnybas bendradar-
biauti ir pranešti savo sąjungininkams apie bet kokias saugumo operacijas, kurias jie ketina atlikti ESteritorijoje;
14. prašo savo Piliečių laisvių, teisingumo ir vidaus reikalų komitetą bei Ekonomikos ir pinigų politikos
komitetą kaip įmanoma greičiau surengti bendrą ECB, Komisijos, Tarybos, Europos duomenų apsaugos prie-
žiūros pareigūno ir kitų atitinkamų privataus ir viešo sektoriaus atstovų klausymą siekiant nustatyti, kokią
informaciją jie galėjo žinoti;
15. paveda Pirmininkui perduoti šiąrezoliuciją Tarybai, Komisijai, Europos centriniam bankui, valstybių
narių, stojančių šalių iršalių kandidačių vyriausybėms bei parlamentams, JAV vyriausybei ir dvejiems
Kongreso rūmams.
P6_TA(2006)0318
Imigrantų integracija Europos Sąjungoje
Europos Parlamento rezoliucija dėl imigrantų integracijos Europos Sąjungoje strategijos ir
priemonių (2006/2056(INI))
Europos Parlamentas,
—atsižvelgdamas į2005 m. rugsėjo 1 d. Komisijos komunikatą „Bendra integracijos darbotvarkė —
Trečiųjų šalių piliečių integracijos Europos Sąjungoje programa“ (KOM(2005)0389),
—atsižvelgdamas įEB sutarties 13 straipsnį,
—atsižvelgdamas įEB sutartį, pagal kurią Bendrijai suteikiamos galios ir atsakomybė imigracijos ir prie-
globsčio srityje, ir ypač į Sutarties 63 straipsnio 3 dalies a punktą,
—atsižvelgdamas į1999 m. spalio 15-16 d. Tamperės, 2001 m. gruodžio 14-15 d. Lakeno, 2002 m.
birželio 21-22 d. Sevilijos ir 2003 m. birželio 19-20 d. Salonikų Europos Tarybos posėdžių metu pirmi-
ninkavusių valstybių narių priimtas išvadas, kuriose pabrėžiama, kad svarbu vystyti bendradarbiavimą ir
keitimąsi informacija naujai sukurtoje nacionalinių informacijos centrų integracijos klausimais grupėje,
pirmiausia siekiant atitinkamų politikos sričių koordinavimo gerinimo valstybių ir Europos Sąjungos
lygiu,
—atsižvelgdamas į2004 m. lapkričio 4 d. Europos Tarybos priimtą Hagos programą, nustatančią tikslus,
kuriuos reikia įgyvendinti laisvės, saugumo ir teisingumo srityse 2005-2010 metais,
—atsižvelgdamas įneformalų 2004 m. lapkričio 9 d. Groningene vykusį ministrų susitikimą, kuriame
pirmą kartą susitiko už integracijos politiką atsakingi ministrai,
—atsižvelgdamas įEuropos Tarybos 2004 m. lapkričio 19 d. priimtus ES politikos imigrantų integracijo
ssrityje Bendrijos pagrindinius principus (1),2006 12 13 C 303 E/845 Europos Sąjungos oficialusis leidinys
2006 m. liepos 6 d., ketvirtadienisLT
(1) 2004 m. lapkričio 19 d. dokumentas Nr. 14615/04.
—atsižvelgdamas įEuropos Sąjungos pagrindinių teisių chartiją ir ypač į jos 18, 20, 21 bei 22 straipsnius,
—atsižvelgdamas įDarbo tvarkos taisyklių 45 straipsnį,
—atsižvelgdamas įPiliečių laisvių, teisingumo ir vidaus reikalų komiteto, Užsienio reikalų komiteto, Vysty-
mosi komiteto, Užimtumo ir socialinių reikalų komiteto pranešimą (A6-0190/2006),
A. kadangi imigrantų integracijos problema ES jau yra kilusi; prieš ketvirtį amžiaus didžioji dalis imigrantų į
jąatvykdavo iš Pietų Europos; kadangi dabar Pietų Europa yra klestinti Sąjungos dalis, o jos piliečiai jau
nelaikomi imigrantais, nors anksčiau daug kas juos laikė svetimais ir „neintegruojamais“; kadangi šių
žmonių kilmės šalių narystė Sąjungoje sustiprino visą ES; kadangi taip pat ir naujų valstybių narių pilie-
čiai yra visateisiai ES piliečiai,
B. kadangi šiandien ES susiduria su kitokios rūšies integracijos problema, nes jau negalima preziumuoti, kad
dauguma imigrantų bus savaime integruoti jų kilmės šalims įstojus įSąjungą,
C. kadangi imigrantų ES skaičius siekia 40 mln., o jų palikuonių —dar daugiau; kadangi šiųgyventojų
nuolat daugėja, jie labai skirtingi, tačiau susiduria su panašiomis problemomis: dirbančių darbingų
žmonių dalis yra gerokai mažesnė užvidurkį, o jų mokymosi rezultatai gana žemi; kadangi jiems poli-
tiškai neadekvačiai mažai atstovaujama visuose vyriausybės lygiuose, taip pat valstybių narių politinėse
partijose ir Europos institucijose,
D. kadangi nepaisant to, kad daugiau nei 40 mln. imigrantų galėtų būti laikomi 26-ąja ES valstybe nare (ir
penkta pagal gyventojų skaičių valstybę narę), o ES siekis ir pastangos integruoti šiuos gyventojus turėtų
būti lygiavertės ES įsipareigojimams integruoti stojančiųjų šalių gyventojus, šios integracijos problemos
sprendimui Sąjunga skyrė labai mažai išteklių, o nepajėgus jos išspręsti, tai pakenktų ES socialiai, ekono-
miškai ir politiškai; kadangi naujajam Trečiųjų šalių piliečių integravimo Europos fondui
(KOM(2005)0123) reikia skirti ne tik ilgalaikį finansavimą, bet ir užtikrinti, kad atitinkami Komisijos
Generaliniai direktoratai ES integracijos politikai skirtų dalįsavo lėšų,
E. kadangi ilgą laiką Europos Sąjungos įsipareigojimas dėl integracijos buvo menkinamas naudojant plačiai
paplitusią sąvoką, kad integracija yra vietinio pobūdžio; kadangi iš tiesų integracijos (ypač nesėkmingos
integracijos) pasekmės yra globalaus pobūdžio, nes vienos valstybės narės nesugebėjimas sėkmingaiįgyvendinti integracijos politikos gali turėti neigiamų padarinių visai Europos Sąjungai, pavyzdž iui:
—nepakankamas imigrantų užimtumas silpnina visos Sąjungos ekonomiką ir trukdo įgyvendinti
Lisabonos darbotvarkę,
—aukštos ir žemos kvalifikacijos darbuotojai, kurių reikia ES, matydami, kokia nesvetinga Europa jiems
gali būti, gali pasirinkti pogrindinę ekonomiką arba ES ekonominius konkurentus,
—veiksmingos integravimo politikos trūkumas gali nulemti neigiamas nuostatas imigrantų atžvilgiu ir
protekcionistinę imigracijos politiką,
—piliečių baimė gali sumažinti pagarbą žmogaus orumui, laisvei, demokratijai, lygybei, teisinei valstybei
iržmogaus teisėms, įskaitant mažumoms priklausančių asmenų teises,
—nuomonė ir išankstinės nuostatos neintegruotų imigrantų atžvilgiu gali kliudyti sėkmingai plėstis
Europos Sąjungai,2006 12 13 C 303 E/846 Europos Sąjungos oficialusis leidinys
2006 m. liepos 6 d., ketvirtadienisLT
F. kadangi sėkminga integracija sustiprintų Sąjungos ekonomiką pasaulinės konkurencijos atžvilgiu; kadangi
Sąjunga, žinodama būtinybę užkirsti kelią smegenų nutekėjimui, pritrauktų reikalingus darbuotojus ir
verslininkus, taip pat mokslininkus ir studentus, kurie yra jos novatoriškumo pamatas; kadangi ESmiestai būtų saugesni, o bendrijos stipresnės, jei būtų įgyvendinama tikslinga, suderinta ir pakankamai
finansuojama integracijos politika; kadangi sumažėtų ksenofobijos tendencija ir būtų labiau gerbiamos
visų pagrindinės teisės; kadangi sustiprėtų ES padėtis pasaulyje,
G. kadangi vietos, regionų ir valstybių valdžios institucijos, kurių kompetencija urbanistikos, būsto, švietimo
ir kitose srityse gali turėti tiesioginių padarinių integravimosi procesui; kadangi šios valdžios institucijos
turėtų aktyviau dalyvauti Europos diskusijose; kadangi naudodama Bendrijos struktūrinius fondus
Europos Sąjunga teikia svarbią paramą iniciatyvoms, kurių buvo imtasi šiuose lygiuose,
H. kadangi nėra vieno aiškaus integracijos Europos Sąjungoje būdo; kadangi vietos, regionų ir valstybių
valdžios institucijos (ypač esančios tuose miestų centruose, kuriuose sukoncentruota dauguma imigrantų)
turėtų turėti galimybių ir lėšų nustatyti ir įgyvendinti tikslias integracijos priemones, o valstybės narės turi
kartu uoliai plėtoti integracijos strategijas ir aktyviau bei veiksmingiau stebėti šiųintegracijos priemonių
veiksmingumą bei rezultatus, tuo būdu užtikrindamos tų integracijos strategijų įgyvendinimą, kurių
rezultatai padeda siekti bendrų Sąjungos interesų, ir kadangi Komisija turi atlikti siūlomą tyrimą siekdama
apibrėžti dalyvavimo ir integracijos lygį visoje ES,
I. kadangi integracija —tai dviejų krypčių procesas, kurio metu daroma prielaida, kad imigrantai nori inte-
gruotis įpriimančią visuomenę bei prisiimti atsakomybę už šį integravimąsi ir kad ES piliečiai nori pripa-
žinti ir priimti migrantus, ir kuris apima sudėtinius veiksmus, kuriais siekiama daryti įtaką imigrantų ir
priimančiosios šalies gyventojų elgsenai visuose atitinkamuose lygmenyse bei telkti abejų pusių išteklius
siekiant įgyvendinti šiąpolitikos sritį; šis dviejų krypčių procesas numato abišalį dalyvavimą, įskaitant ir
priimančios valstybės, ir imigrantų teises bei įsipareigojimus,
J. kadangi ES veiksmų šioje srityje prioritetai turėtų apimti:
—imigrantų įdarbinimo planus tobulinimą ir jų užimtumo atotrūkio nuo vietinių gyventojų mažinimą,
įskaitant valdžios institucijų ir socialinių partnerių teikiamą reikalingą informacij ąir rengiamas
mokymų programas bei imigrantų mokymo ir profesinės kvalifikacijos pripažinimą, ypač daug
dėmesio skiriant migrančių, kurios daug dažniau patiria nedarbo problemas, padėčiai,
—daugiau galimybių imigrantams ir jų vaikams suteikimą šviestis bei mokytis kalbų, taip pat Komisijos
Švietimo ir kultūros generaliniam direktoratui teikiant finansinę paramą, palaipsniui mažinant jų
veiklos atotrūkį nuo kitų, pripažįstant, inter alia, kad migrantų vaikai, besimokydami kita kalba ir
bandydami prisitaikyti prie naujų papročių, gali patirti daugiau sunkumų nei jų mokslo draugai, ir tie
sunkumai gali nulemti migrantų vaikų prisitaikymo ir integravimosi įvisuomenę problemas,
—švietimo politiniais ir pilietiniais klausimais, imigrantų dalyvavimo ir atstovavimo visuose atitinka-
muose valdymo, pilietinės visuomenės, sprendimų priėmimo ir politikos formavimo srityse
plėtojimą,2006 12 13 C 303 E/847 Europos Sąjungos oficialusis leidinys
2006 m. liepos 6 d., ketvirtadienisLT
—kovą su rasizmu, ksenofobija bei diskriminacija, nukreipta prieš imigrantus, ypač darbo vietose,
mokyklose, sprendžiant būsto klausimus, teikiant visuomenines paslaugas, žiniasklaidoje ir politikoje,
bei tarpusavio pagarbos ir suvokimo apie panašumus bei skirtumus plėtojimą ir prieigos prie infor-
macijos apie lygias teises ir galimybes gerinimą,
kadangi ES institucijos turėtų užtikrinti, kad jų geranoriškos iniciatyvos netaptų tiesiog simboline politika,
neteikiančia jokios pridėtinės vertės,
K. kadangi pagrindinių teisių, lygių galimybių visiems ir nediskriminacijos propagavimas yra svarbiausi inte-
gravimosi elementai; kadangi pasiūlymai paskelbti 2007 m. Europos lygių galimybių metais, o 2008 m.
—Europos tarpkultūrinio dialogo metais, yra labai svarbios iniciatyvos, kuriomis siekiama geriau supa-
žindinti su esamomis problemomis ir kurios padės pasiekti minėtų tikslų,
L. kadangi integracijos politikos sėkmė ir ES siekis plėtoti legalios imigracijos ir migracijos politiką yra
akivaizdžiai susiję; kadangi pirmasis realus žingsnis turėtų būti valdžios institucijų, atsakingų už
imigrantų priėmimą ir jų integravimų, veiksmų derinimas;
1. ragina Komisiją užtikrinti veiksmingą dabartinių direktyvų, susijusių su integracija, įgyvendinimą; ypač
reikia užtikrinti 2003 m. rugsėjo 22 d. Tarybos direktyvos 2003/86/EB dėl teisės į šeimos susijungimą (1),
2003 m. lapkričio 25 d. Tarybos direktyvos 2003/109/EB dėl trečiųjų šalių piliečių, kurie yra ilgalaikiai
gyventojai, statuso (2), 2000 m. birželio 29 d. Tarybos direktyvos 2000/43/EB, kuria įgyvendinamas vienodų
sąlygų taikymo principas asmenims, nepaisant jų rasinės ar etninės kilmės (3) ir 2000 m. lapkričio 27 d.
Tarybos direktyvos 2000/78/EB, nustatančios vienodo požiūrio užimtumo ir profesinėje srityje bendruosiuspagrindus (
4)įgyvendinimą; daugybė valstybių narių atsilieka veiksmingai įgyvendindamos šias direktyvas, ir
todėl yra labai svarbu, kad Komisija griežčiau kontroliuotų su integracija susijusių direktyvų perkėlimą ir
administruojamosios veiklos veiksmingumą, kai įgyvendinami su kasdieniu imigrantų gyvenimu susiję teisės
aktai;
2. pritaria Komisijos pasiūlymui įkurti Trečiųjų šalių piliečių integracijos Europos fondą 2007-2013 m. ir
ragina naudojant šio fondo lėšas vadovautis šiais konkrečiais šešiais principais:
a) skirstant išmokas kasmet turėtų būti nustatytas tik vienas pagrindinis tikslas, kad Komisija galėtų geriau-
siai pasirengti kompetencijos atžvilgiu, griežčiau atlikti vertinimus ir investuoti įprogramas; investicijų
tikslai turėtų apimti šias sritis: užimtumo atotrūkio tarp imigrantų ir kitų piliečių mažinimą, sėkmingesnį
imigrantų dalyvavimą švietimo programose ir mokymosi rezultatus, moterų švietimo ir užimtumo gali-
mybių didinimą, kalbos ir įvadinių kursų programas, sveikatą, būstą ir gyvenimą mieste ir politinio bei
pilietinio imigrantų aktyvumo skatinimą;
b) iš fondo lėšų turėtų būti finansuojamos didžiausią potencialą turinčios iniciatyvos visoje Europos
Sąjungoje;
c) Komisija kasmet turėtų panaudoti tinkamą nustatytą lėšų dalį, kad nepriklausomi ekspertai įvertintų
Komisijos finansuojamų programų efektyvumą;
d) ekspertams nustačius, kokios programos teikia daugiausia vilčių, nedelsiant pirmenybė turėtų būti
teikiama šiųprogramų geriausios patirties pavyzdžių sklaidai ir pritaikymui kitose valstybėse narėse;2006 12 13 C 303 E/848 Europos Sąjungos oficialusis leidinys
2006 m. liepos 6 d., ketvirtadienisLT
(1) OL L 251, 2003 10 3, p. 12.
(2) OL L 16, 2004 1 23, p. 44.
(3) OL L 180, 2000 7 19, p. 22.
(4) OL L 303, 2000 12 2, p. 16.
e) turėtų būti remiamos valstybių narių pastangos suderinti savo integravimo veiksmus ir keistis geriausia
praktika;
f) naujųjų atvykusių asmenų integracijai turėtų būti skiriamas pagrindinis dėmesys, tačiau turi būti užtikri-
nama, kad su antrosios ir trečiosios kartos imigrantais susijusioms programoms taip pat būtų skiriama
lėšų; taip pat reikėtų atsižvelgti įprogramas, skirtas pabėgėliams remti, nes jomis padedama įsilieti ir inte-
gruotis įES visuomenes;
3. džiaugiasi Komisijos komunikato nuoroda įbendrus pagrindinius principus (BPP); tvirtai įsitikins, kad
BPP yra patikimos rekomendacijos, kurios turėtų būti ES integracijos politikos pagrindu; apgailestauja, kad
valstybės narės nesugebėjo bent kiek prasmingiau laikytis BPP nuo jų priėmimo 2004 m.; ragina Suomijos
pirmininkavimo metu grąžinti BPP svarstymą į darbotvarkės svarbiausių klausimų sąrašą, ypač principus,
susijusius su užimtumu (nr. 3), bendravimu (nr. 7) ir dalyvavimu (nr. 9);
4. pritaria Komisijos pasiūlymui rengti kasmetį Integracijos forumą, kuriuo siekiama palengvinti keitimąsi
geriausia praktika ypač tose politikos srityse, kuriose ES turi ribotos įtakos, bet kuriose valstybės narės
įgyvendina priemones, galinčias tapti gairėmis kitoms valstybėms narėms; mano, kad šiame forume turėtų
dalyvauti visos susijusios —vietos, regionų, nacionalinės ar Europos Sąjungos- institucijos bei imigrantai;
5. ragina Komisiją tiksliau apibrėžti, praplėsti ir koordinuoti atsakomybės už integraciją Generaliniuose
direktoratuose sritis, taip pat atkurti ir remti bendrą darbo grupę, kuri spręstų integracijos klausimus, bei
tiksliau apibrėžti atsakomybės už integraciją tarp Generalinių direktoratų sritis; taip pat ragina imtis veiksmų,
kad nauji Europos integracijos fondas ir Europos socialinis fondas vienas kitą papildytų;
6. džiaugiasi, kad Komisija pripažino poreikį surinkti duomenis apie valstybių narių integracijos politiką ir
imigrantų dalyvavimo lygį ir tai išanalizuoti; mano, kad ši informacija yra būtina sąlyga ES politikos, kuria
siekiama skatinti geresnę integraciją 25 valstybėse narėse, įgyvendinimui, ir kad siekiant tai įgyvendinti, turi
būti susitarta dėl pačios ES integracijos apimties, turint omenyje, kad pats žodis „integracija“ gali būti aiški-
namas įvairiai;
7. ragina Komisiją sudaryti imigrantų atstovų, ekspertų, nevyriausybinių organizacijų ir kitų asmenų nuola-
tinękontaktinę grupę, kuri patartų jai visais politikos sričių, susijusių su integracija, klausimais;
8. ragina Komisiją ypatingą dėmesį skirti imigracijos ir įvairovės ES skatinimui ir visuomet įtraukti integra-
vimąsi įsavo komunikacijos strategiją ir iniciatyvas; ragina Komisiją ir valstybes nares pradėti informacijos ir
supažindinimo su minėtąja problema kampanijas, kad būtų geriau suvokta migracija ir imigrantų ekono-
minis ir socialinis įnašas įvisuomenę;
9. ragina Komisiją, taip pat pasitelkus ir nepriklausomus specialistus, sukurti griežtus stebėsenos mecha-
nizmus, skirtus įvertinti valstybių narių integracijos programas, taip pat pasitelkiant ir nepriklausomus
ekspertus, ir kas du metus pradėti skelbti tikslią ir praktinę metinę ataskaitą apie migraciją ir imigraciją , ir
šioje ataskaitoje:
—sutelkti dėmesį į griežtus kriterijus, kurie padėtų įvertinti kaip valstybė narė laikosi bendrųjų pagrindinių
integracijos principų,
—įpareigoti valstybes nares pateikti tikslius ir išsamius duomenis; tuo atveju, jei duomenų nėra, turi būti
ieškoma kitų duomenų rinkimo būdų, kurie atitiktų ataskaitos kriterijus,
—stiprinti Nacionalinių kontaktinių centrų vaidmenį ir jų bendradarbiavimą su nepriklausomais ekspertais,2006 12 13 C 303 E/849 Europos Sąjungos oficialusis leidinys
2006 m. liepos 6 d., ketvirtadienisLT
—remtis Jungtinių tautų Vystymo programos ataskaita ir Europos įtraukties indeksu, kurie yra geras
pavyzdys,
—numatyti ją skelbti metiniame ES integracijos ministrų susitikime;
10. skatina Komisiją, konsultuotis, kur reikia, su imigrantų bendruomenėmis, apibrėžiant ir įgyvendinant
Europos pagalbos ir vystymo politiką jųkilmės šalyse;
11. prašo Komisiją parengti daugiau mokslinių tyrimų ir analizės iniciatyvų, kurių tikslas būtų nustatyti,
kas yra naudinga imigracijai, ir dėti daug daugiau veiksmingų pastangų kartu su valstybėmis narėmis ir
vietos vadovybe dalinantis geriausia praktika ne tik siūlomoje tinklavietėje, bet ir naudojant kiek įmanoma
daugiau kitų tinkamų priemonių;
12. ragina Komisiją ir valstybes nares išnaudoti galimybę pasitelkti Komisijos delegacijas ir konsulines
įstaigas visame pasaulyje, siekiant integruoti potencialius imigrantus, juos supažindinant su ES ir valstybių
narių kultūra, istorija, kalba ir pilietinėmis teisėmis bei pareigomis;
13. pabrėžia, kad svarbu, jog Europos institucijų ir valstybių narių valdymo institucijų personalo sudėtis
atspindėtų Sąjungos gyventojų sudėtį;
14. ragina Tarybą taikyti Sutarties 67 straipsnio 2 dalies antroje įtraukoje numatytą vadinamąją passerelle
sąlygą, pagal kurią Parlamentui būtų suteikta bendro sprendimo teisė sprendžiant integracijos ir teisinės
migracijos klausimus bei numatytas kvalifikuotos daugumos balsavimas Taryboje; mano, kad Europos
Parlamento nariams integracijos politikoje svarbu turėti bendro sprendimo priėmimo galias, atsižvelgiant į
tai, kad jie išreiškia ES politinę poziciją, ir kad jie turi atstovauti ir piliečiams ir imigrantams, ir turi dalytis
atsakomybe siekdami, kad integracijos politika būtų ES teisėkūros dalimi;
15. ragina Tarybą nustatyti, kad 2004 m. Groningene Tarybai pirmininkavusių Nyderlandų pradėti kasme-
tiniai Integracijos ministrų susitikimai taptų nuolatiniais;
16. ragina valstybes nares, galutinai apsisprendžiant dėl ES pagrindinių teisių agentūros, rimtai apsvarstyti,
kad agentūrai būtų suteiktas vaidmuo skatinti paitikėjimą ir gerus santykius su kaimynais ir toliau plėtoti šį
vaidmenį agentūros numatytų kasmetinių programų pagrindu;
17. ragina Tarybą dar kartą apsvarstyti Komisijos pasiūlymą taikyti atvirą integravimo politikos koordina-
vimo metodą; taigi ragina Europos Parlamentą dalyvauti visoje procedūroje;
18. ragina Tarybą sudaryti išsamią ir perspektyvią pagrindų direktyvą dėl legalios migracijos, tinkamai atsi-
žvelgiant įporeikį plėtoti integraciją;
19. ragina valstybes nares paskirti pareigą stebėti imigrantų integracijos politikos sritis visam ministrų
kabinetui, užtikrinti, kad pasitelkus agentūras šios sritys integruojamos visuose vyriausybės lygmenyse ir
apsvarstyti Vyriausiojo integracijos komisaro arba Integracijos ombudsmeno skyrimą kiekvienoje valstybėje
narėje, kuris koordinuotų politikos sričių įgyvendinimą, informuotų migrantus, peržiūrėtų jųskundus, bei
imtųsi veiksmų spręsti problemas;
20. ragina valstybes nares atlikti visų vyriausybės agentūrų lygmenų, atsakingų (arba kurie būtų atsakingi)
užimigrantų integraciją, auditą;
21. ragina Komisiją apsvarstyti galimybę įtraukti trečiųjų valstybių piliečių integracijos klausimą į būsimas
daugiametes Pagrindinių teisių agentūros programas;2006 12 13 C 303 E/850 Europos Sąjungos oficialusis leidinys
2006 m. liepos 6 d., ketvirtadienisLT
22. ragina valstybes nares skatinti imigrantus dalyvauti politikoje ir mažinti jų politinę bei socialinę izolia-
ciją; ragina Komisiją išnaujo teisiškai išnagrinėti esamas valstybių narių nuostatas, susijusias su ES pilietybe,
ir esamą valstybių narių praktiką dėl ilgą laiką jose gyvenančių imigrantų teisės dalyvauti vietos savivaldos
rinkimuose;
23. ragina valstybes nares nustatyti skaidrias, žmogiškas, greitas ir logiškas procedūras, pagal kurias būtų
galima suteikti ilgalaikio gyventojo statusą, siekiant užtikrinti šeimos vientisumą, ir natūralizuoti ilgą laiką
valstybėje gyvenančius imigrantus bei jų vaikus, ypač atsižvelgiant įtai, kad daugelis iš šių vaikų yra gimę
valstybių narių teritorijoje;
24. atkreipia valstybių narių dėmesį į imigrančių teisinės priklausomybės statusą, joms prisijungiant prie
sutuoktinių ir ragina valstybes nares vėl svarstyti savo teisės aktus, siekiant užtikrinti, kad sutuoktiniai ir
vaikai kuo greičiau gautų individualų statusą ir darbo leidimą nepriklausomai nuo pagrindinio teisinio
statuso turėtojo, kad būtų visiškai užtikrinamos ir apgintos jų teisės ir palengvinta jų socialinę integracija;
25. ragina politines partijas, profesines sąjungas ir visą pilietinę visuomenę nacionaliniu lygiu įtraukti
imigrantus, kaip pilnaverčius narius, įvisus atitinkamos sistemos lygmenis;
26. pritaria tam tikrų valstybių narių vykdomoms integracijos programoms, kuriose įsipareigoja ir
priimančioji šalis ir imigrantai; tikisi, kad imigrantai šiuo būdu gali geriau susipažinti su Europos Sąjungos
pagrindinėmis vertybėmis ir gali tuo pat metu įgyti pagrindines žinias apie priimančią visuomenę; pabrėžia,
kad svarbu skatinti mokytis priimančios visuomenės kalbos ir rengti pilietinius švietimo kursus;
27. ragina valstybes nares stiprinti teisės aktus, skirtus kovai su diskriminacija ir rasizmu, bei įgyvendinti
jau esamus teisės aktus, taip pat apsvarstyti atitinkamus teigiamų veiksmų teisės aktus visose atitinkamose
srityse ir imti pavyzd įištųvalstybių narių, kuriose teigiami veiksmai buvo sėkmingi;
28. ragina valstybes nares, ypač siekiant apsaugoti imigrantes nuo blogo elgesio su jomis, sudaryti šioms
moterims galimybę lengvai gauti informaciją apie priimančios šalies teisės aktus apie lyčių lygybę ir teises ir
apsaugą, kurią šie teisės aktai suteikia, įskaitant teisines ir administracines teisių gynimo priemones;
29. ragina valstybes nares ir vietines bei regionines valdžios institucijas skatinti priimančios visuomenes ir
imigrantų sąveiką, skatinant, inter alia, bendras diskusijas, tarptautinį ir kultūrinį dialogą, seminarus, parodas,
kultūrinę ir sportinę veiklą; toliau ragina kurti naujas ar remti senas struktūras, siekiant integruoti imigrantus
įpriimančiąją visuomenę, norint išvengti naujai atvykusiųjų ir seniau įsikūrusiųjų, bet kuriems sunkiai iki
šiol sekėsi integruotis, socialinės atskirties; taip pat ragina teikti paramą migrantų organizacijoms, įsikūru-
sioms jų teritorijose, ir ryšių su migrantų kilmės šalimis stirpinimui;
30. skatina valstybes nares priimti nuostatas, susijusias su integracijos priemonėmis dėl pabėgėlių jų
priėmimo metu, pavyzdžiui, kalbos kursai ar savanoriškas darbas, atsižvelgiant įtai, kad pabėgėlių integra-
cijos procesas prasideda jų priėmimo metu;
31. pabrėžia, kad svarbu sudaryti išsamius Europos pilietybės pagrindus bendradarbiaujant su Europos
Parlamentu, Taryba ir Komisija;
32. pabrėžia kasmetinių posėdžių integracijos klausimais, kuriuose dalyvautų Europos Parlamentas, vals-
tybių parlamentai, pilietinė visuomenė, ypač nevyriausybinės organizacijos ir imigrantų asociacijos, svarbą
siekiant įvertinti Sąjungos integracijos pastangų efektyvumą ir su imigrantų integracija susijusią pažangą,
padarytą valstybių narių lygiu;
33. paveda Pirmininkui perduoti šiąrezoliuciją Tarybai, Komisijai ir valstybių narių vyriausybėms.2006 12 13 C 303 E/851 Europos Sąjungos oficialusis leidinys
2006 m. liepos 6 d., ketvirtadienisLT